Diari Oficial de la Generalitat Valenciana


Sumari del DOGV 2242, del 08-04-1994 (1994/831088)

ACORD de 29 de març, de 1994, del Govern Valencià, pel qual s'encomana a l'Institut Valencià de Finances la gestió de suports financers a la inversió productiva i s'efectuen les autoritzacions de modificació pressupostaria i de règim de lliurament de fons necessaris a aquest fi.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2242

Data del DOGV
:   08-04-1994

Secció del DOGV
:   ALTRES DISPOSICIONS

Número del document
:   1994/831088


Data del document
:   29-03-1994

Organisme emissor
:   Conselleria d'Economia i Hisenda

Tipus de document
:   Acord

ACORD de 29 de març de 1994, del Govern Valencià, pel qual s'encomana a l'Institut Valencià de Finances la gestió de suports financers a la inversió productiva i s'efectuen les autoritzacions de modificació pressupostària i de règim de lliurament de fons necessaris a aquest fi. [94/2187]  
El Govern Valencià, en la reunió del dia 29 de març de 1994, adoptà l'acord següent:  
L'estat de despeses del programa 724.10 {REF Incentius a la inversió productiva} inclou, en el capítol VII, una línia de subvenció denominada {REF Incentius a la inversió productiva}, amb una dotació de 4.200 milions de pessetes, dirigida a subvencionar els tipus d'interés de les operacions de crèdit que concerten les empreses, com a mesura per a fomentar el rellançament de la inversió empresarial, afectada negativament per la crisi econòmica.   
La gestió de la línia esmentada, en principi, quedava assignada a la Conselleria d'Economia i Hisenda per raó de la matèria; no obstant això i per qüestions relacionades amb una major eficàcia en la gestió d'aquesta, s'ha considerat que l'Institut Valencià de Finances, ens públic dependent de la Conselleria esmentada, és l'organisme adequat per a desenvolupar-la.  
En aquest sentit, i d'acord amb el que preveu l'article 15 de la Llei de Règim Jurídic de les Administracions Públiques i del Procediment Administratiu Comú, es pretén articular l'actuació esmentada per mitjà de la institució de l'encomanda de la de gestió, per considerar-la la més convenient.  
D'acord amb això, a proposta del Conseller d'Economia i Hisenda, el Govern Valencià  
ACORDA:  
Primer   
S'encomana a l'Institut Valencià de Finances la gestió de les ajudes a la inversió productiva, instrumentades per mitjà de la subvenció al tipus d'interés de les operacions de crèdit que concerten les empreses radicades a la Comunitat Valenciana.  
Les operacions de crèdit susceptibles de ser subvencionades són:  
a) Les formalitzades a través de convenis amb entitats dins de programes de l'Institut de Crèdit Oficial, Banc Europeu d'Inversions i entitats financeres.  
b) Les que compten amb aval de la Societat de Garantia Recíproca de la Comunitat Valenciana.  
c) Les formalitzades amb línies de crèdit de l'Institut Valencià de Finances.  
Segon  
L'encomanda a què es refereix aquest acord inclourà totes aquelles actuacions necessàries per a la bona fi de l'execució de les ajudes a la inversió productiva, inclòs el control i el seguiment de l'ús pels beneficiaris, excepte les relatives als actes que recullen les bases de la convocatòria, la concessió de les subvencions i la resolució, si s'escau, dels recursos administratius que es puguen plantejar.  
Tercer  
S'autoritza la Conselleria d'Economia i Hisenda perquè efectue el lliurament, en favor de l'Institut Valencià de Finances, dels fons, pressupostats anualment, a què es refereix aquesta encomanda d'acord amb el sistema previst en l'article 31 de la vigent Llei de Pressupostos de la Generalitat Valenciana.  
L'encomanda a què es refereix aquest acord no alterarà el règim d'intervenció i control dels fons públics afectats per aquesta.  
Quart  
L'encomanda a què es refereix aquest acord es referirà a les subvencions que es concedesquen durant els exercicis de 1994 i 1995, i la seua gestió concreta no podrà estendre's més enllà del de 1996, sense perjudici que per mutu acord de les parts i amb caràcter exprés puga acordar-se'n la pròrroga per un termini determinat.  
Cinqué  
La Conselleria d'Economia i Hisenda i l'Institut Valencià de Finances es mantindran constantment i recíprocament informats sobre l'estat de tramitació i execució de les ajudes a què es refereix aquesta encomanda. A aquest efecte cadascun dels òrgans afectats nomenarà un representant responsable de coordinar les actuacions de tots dos en la matèria.  
Sisé  
S'autoritza la modificació, en l'Annex de Transferències de Capital del programa 724.10 {REF Incentius a a la inversió productiva}, de les dades descriptives de la línia de subvenció que a continuació es detalla:  
Codi: 1387  
Denominació: Incentius a la Inversió Productiva.  
Import: 4.200 milions de pessetes.  
Beneficiaris: empreses radicades en la Comunitat Valenciana.  
Normativa reguladora: Ordre de la Conselleria.  
Descripció i finalitats: subvenció del tipus d'interés, a través de l'Institut Valencià de Finances, de les operacions creditícies que concerten les empreses per a rellançar la inversió.  
Tipus: genèrica.  
Cofinançament-fons propis: 4.200 milions de pessetes.  
Seté  
S'autoritza la Conselleria d'Economia i Hisenda a dictar totes les disposicions que siguen necessàries per a l'aplicació i el desplegament del que disposa aquest acord.  
València, 29 de març de 1994  
El conseller secretari del Govern Valencià,  
LUIS BERENGUER FUSTER